बिमा कुमारी दुरा

बिमा कुमारी दुरा नेपाली लोकगायिका हुन सन् १९९० र २००० को दशकमा उनले नेपाली लोक दोहोरीको क्षेत्रमा ख्याति कमाउनु भएको थियो।

प्रारम्भिक जीवन
लमजुङको दुराडाँडा तुर्लुङकोट भाँगुमा जन्मिनुभएकी गायिका दुरामा सानैदेखि गायनमा रुचि थियो। गाउँघरमा मेलापात, उकाली–ओराली भञ्ज्याङ, चौतारी गर्दैगर्दा उहाँ गीत गुनगुनाउनुहुन्थ्यो। वनपाखा, मेलापात नै उहाँका गीत गाउने प्रेरणा हुन्।

त्यसैले त गाउँघर, वनपाखा, मेलापात, उकाली, ओराली, माया, प्रेम, मिलन, विछोडका साथै नारी वेदना र संवेदनाका भाव छताछुल्ल पोखिएका हुन्छन्, उहाँले गाएका गीतहरुमा। र त उहाँले गाएका थुप्रै गीत आज पनि ताजै छन्। सबैका हृदयमा छन्।

साङ्गितिक जीवन
हजारौँ लोकप्रिय गीतका शब्दमा आफ्नो ‘कोकिल श्वर’ले प्राण भर्नुभएकी गायिका दुराले २०४६ सालमा पहिलो गीत रेकर्ड गर्नुभएको थियो।

‘बिसं २०४६ सालमा उनको पहिलो गीत  छोरीको जुनी रेकर्ड भएको हो। त्यपछि छुट्यो माया जाल लगायतको गीत रेकर्ड भई प्रसारण भएसंगै उनी चर्चामा आउनुभएको थियो।

सांगीतिक क्षेत्रमा उनले थुप्रै सम्मान र पुरस्कारहरु पाउनुभएको थियो।

चर्चित गितहरू
आँधिखोला उर्लेर आयो
बनको काफल बनकै लाई
श्रीनगर बतासे डाँडैमा
भरिया दाईले बिसाउने भारी
जापान टोकियो

स्रोत
श्रेणी :नेपाली लोक गायिकाहरू
श्रेणी :विकी विमिन एडिटाथन २०१७ मा बनाइएका वा सुधारिएका लेखहरू